Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7617

a) A csatlakozást megelőzően a Bizottság a portugál kormánnyal egyetértésben és a Tanáccsal folytatott konzultációt követően meghatározza a portugál vállalkozások által a csatlakozást követő első évben a Közösség piacának többi részébe szállítandó mennyiségeket úgy, hogy azok összeegyeztethetőek legyenek a portugál szerkezetátalakítás célkitűzéseivel és a Közösség piacának fejlődésére vonatkozó előrejelzésekkel. Ez a mennyiség semmilyen körülmények között sem lehet kevesebb 80 000 tonnánál. Amennyiben a Bizottság és a portugál kormány között legkésőbb egy hónappal a csatlakozás időpontja előtt nem születik megállapodás, a portugál vas- és acélipar által a csatlakozás időpontját követő első három hónap során szállítható mennyiségek nem haladhatják meg a 20 000 tonnát. A csatlakozás időpontját követő első három hónap lejárta után szállítható mennyiségeket a csatlakozási okmányhoz csatolt 20. jegyzőkönyv (5) bekezdésének a) pontjában megállapított eljárási szabályoknak megfelelően a Tanács keretében határozzák meg.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes